6 lede van Kaapse bende-eenheid geskiet | Netwerk24
Deur Meghan Lawrence 12 Junie 2019 08:46
"Twee is in 'n ernstige toestand en die ander vier is minder ernstig gewond," het brig. Novela Potelwa, polisiewoordvoerder, gesê.
Volgens Potelwa het die polisielede 'n moordverdagte in die informele nedersetting Sweet Home Farm in Samora Machel in Nyanga aangekeer en na nog 'n verdagte gesoek toe op hulle geskiet is.
"Die skote is vanuit 'n plakkershut afgevuur."
Al ses die gewonde polisielede is in 'n hospitaal opgeneem.
Die polisie het 'n reuse-soektog van stapel gestuur.
"Die gebied is nie baie toeganklik nie, omdat die hutte baie naby aan mekaar gebou is. Dit beteken dat baie gevaarlike misdadigers daar kan wegkruip," het Potelwa gesê.
Meer oor: Moord | Hinderlaag | Misdaad | Bende-Eenheid